hu hu hu hu hu hu hu hu hu en hu oc hu hu hu hu hu hu hu hu hu hu hu cs hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat de es et fi fr hbs_lat it ja nl pt ro ru sk sl hbs_lat zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. június 16.
Ugrás a navigációhoz Ugrás a kereséshez
A Wikimédia Commons tartalmaz L–13 Blaník témájú médiaállományokat.
Cseh L–13 Blaník leszállás közben
Az L–13 Blaník csehszlovák kétüléses kiképző vitorlázó repülőgép, amelyet 1957-től gyártott a kunovicei Let repülőgépgyár. A teljesen fémépítésű repülőgép az alapfokú kiképzéstől a teljesítményrepülésig használható és műrepülésre is alkalmas. A csehszlovák repülőgépipar egy legsikeresebb terméke volt. Nem csak a volt szocialista országokban, hanem Nyugat-Európában és Észak-Amerikában is használták, összes változatát beleszámítva több mint háromezer darabot gyártottak a típusból. Nevét a Csehország középső részén található Blaník-hegyről kapta.
Tervezése 1954-ben kezdődött, Karel Dlouhý tervezte a VZLÚ Letňanynál Prágában, a Letov XLF–207 Laminar vitorlázógéppel szerzett tapasztalatok alapján. Ez a Luňák lamináris szárnyú kísérleti változata volt, ez volt a Csehszlovákiában épített első lamináris szárnyú vitorlázógép.
1956-ra készült el kėt prototípus. Ezek egyike 1956 márciusában repült először.
Sorozatgyártãsa 1957-ben kezdődött Kunovicében, a Let repülőgépgyárban. Gyártását 1978 végén fejezték be. Az alapváltozatból addig összesen 2616 darab készült. Ebből több mint 2 ezer darabot exportáltak a világ 40 országába, csak egyedül a Szovjetunióba 1289 darabot szállította, de az Egyesült Államokba is 236 darab került.
Továbbfejlesztett, módosított változat, L–13A, amelyből egy kisebb sorozat készült 1981-1982-ben.
L–13 AC Blaník – Kétszemélyes műrepülő változat. Az alapváltozathoz képest rövidebb a szárnya, amelynek hossztartóit megerősítették. A törzs hátsó része megegyezik az L–13-al, az elülső része az L–23 Super Blaníkból származik. A vezérsíkokat is módosították kisebb mértékben és a törzset is több helyen megerősítették.
Václav Němeček: Československá letadla (II) 1945-1984, Naše vojsko, Praha, 1983, pp. 181–183.
A lap eredeti címe: „https://hu.wikipedia.org/w/index.php?title=L–13_Blaník&oldid=23961558”
Cseh és csehszlovák repülőgépek
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. június 16., 15:15
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.